b'\n_START_ARTICLE_\nAikataulusuunnittelija\n_START_PARAGRAPH_\nAikataulusuunnittelija on aikataulujen ja kulkusuunnitelmien laatimisesta vastaava henkil\xc3\xb6. Ty\xc3\xb6h\xc3\xb6n saattaa aikataulujen suunnittelun lis\xc3\xa4ksi liitty\xc3\xa4 my\xc3\xb6s kuljettajien ty\xc3\xb6vuorojen suunnittelu. Aikataulusuunnittelijan ty\xc3\xb6nkuva riippuu hieman k\xc3\xa4ytett\xc3\xa4v\xc3\xa4st\xc3\xa4 liikenneymp\xc3\xa4rist\xc3\xb6st\xc3\xa4, mutta se k\xc3\xa4sitt\xc3\xa4\xc3\xa4 l\xc3\xa4hes aina sek\xc3\xa4 aikataulujen sek\xc3\xa4 kalustokierron suunnittelun. Ammattiin ei yleens\xc3\xa4 oteta ket\xc3\xa4\xc3\xa4n suoraan organisaation ulkopuolelta, vaan siihen siirryt\xc3\xa4\xc3\xa4n organisaation sis\xc3\xa4ll\xc3\xa4 asteittain kokemuksen perusteella._NEWLINE_Ammatti vaatii organisointikyky\xc3\xa4 ja suunnitelmallisuutta sek\xc3\xa4 liikenneymp\xc3\xa4rist\xc3\xb6n tuntemusta. Aikataulusuunnittelijalla on my\xc3\xb6s vastuu ty\xc3\xb6aikasopimusten noudattamisesta.\n_START_SECTION_\nTieliikenne\n_START_PARAGRAPH_\nTieliikenteen aikataulusuunnittelijat suunnittelevat ajettavat linjat k\xc3\xa4yt\xc3\xb6ss\xc3\xa4 olevan kaluston ja liikennetarpeen mukaan. Tieliikenneymp\xc3\xa4rist\xc3\xb6 on jatkuvasti muuttuva elementti, ja aikataulusuunnittelijan tulee osata ottaa huomioon mahdolliset ajoihin vaikuttavat jokap\xc3\xa4iv\xc3\xa4iset haitat.\n_START_SECTION_\nRautatieliikenne\n_START_PARAGRAPH_\nRautatieliikenteess\xc3\xa4 aikataulusuunnittelijan teht\xc3\xa4v\xc3\xa4n\xc3\xa4 on sovittaa junien kulkuajat ja suunnitella junien kohtaamiset erityisesti yksiraiteisella radalla. Rautatieymp\xc3\xa4rist\xc3\xb6ss\xc3\xa4 tiukat aikataulut eiv\xc3\xa4t useinkaan salli my\xc3\xb6h\xc3\xa4stymisi\xc3\xa4, joten aikataulusuunnittelijan harteilla lep\xc3\xa4\xc3\xa4 oman alueensa liikenteen ohella usein koko rataverkon liikenteen sujuvuus. Pienetkin my\xc3\xb6h\xc3\xa4stymiset saattavat heijastua laajalle alueelle.'